Id-Deċiżjoni tal-Kummissjoni
tas-17 ta’ Lulju 1980
li tawtorizza stampar li ma jitħassarx ta’ informazzjoni preskritta fuq pakketti ta’ żerriegħa taċ-ċereali
(80/755/KEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat id-Direttiva tal-Kunsill 66/402/KEE ta’ l- 14 ta’ Ġunju 1966 dwar il-marketing ta’ żerriegħa taċ-ċereali [1], l-aħħar emendata bid-Direttiva 79/692/KEE [2], u b’mod partikolari l-aħħar sentenza ta’ l-Artikolu 10(1) (a) tagħha,
Billi ż-żerriegħa taċ-ċereali ma tistax normalment titqiegħed fuq is-suq sakemm il-pakketti ma jkunux immarkati b’tikketta uffiċjali skond id-disposizzjonijiet stabbiliti fid-Direttiva 66/402/KEE;
Billi, taħt dawk id-disposizzjonijiet, jista’ jkun awtorizzat l-istampar ta’ l-informazzjoni preskritta fuq il-pakkett innifsu b’mod li ma jistax jitħassar, fuq il-bażi tal-mudell stabbilit għat-tikketta;
Billi din l-awtorizzazzjoni għandha tingħata, taħt ċerti kondizzjonijiet li jiżguraw li r-responsabbiltà tibqa ta’ l-awtorità ta’ ċertifikazzjoni;
Billi l-miżuri li hemm provdut għalihom f’din id-Deċiżjoni huma skond l-opinjoni tal-Kumitat Permanenti dwar Żrieragħ u Materjal li jkattar għall-Agrikoltura, Ortikultura u Forestrija,
ADOTTAT DIN ID-DEĊIŻJONI:
Artikolu 1
1. L-Istati Membri huma hawnhekk awtorizzati taħt il-kondizzjonijiet stabbiliti fil-paragrafu 2, li jagħmlu provvedimenti għall-istampar taħt superviżżjoni uffiċjali ta’ l-informazzjoni preskritta fuq pakketti ta’ żerriegħa ta’ ċereali tal-kategoriji "żerriegħa bażika" u "żerriegħa ċertifikata" ta’ kull xorta.
2. Il-kondizzjonijiet li ġejjin għandhom japplikaw fir-rigward ta’ l-awtorizzazzjoni mogħtija fil-paragrafu 1:
(a) l-informazzjoni preskritta għandha tiġi stampata jew ittimbrata b’mod li ma jitħassarxfuq il-pakkett;
(b) il-presentazzjoni u l-kulur ta’ l-istampar jew tat-timbru għandhom ikunu skond il-mudell għat-tiketta wżat fl-Istati Membri konċernati;
(ċ) minn l-informazzjoni preskritta, mill-inqas dik meħtieġa taħt l-Anness IV, (A) (a) (3.3a), u (6) tad-Direttiva 66/402/KEE għandha tiġi stampata jew ittimbrata metajittieħdu kampjuni skond l-Artikolu 7 (2) tad-Direttiva hawn fuq imsemmija, l-istampar jew l-ittimbrar isir uffiċjalment jew taħt superviżjoni uffiċjali;
(d) flimkien ma’ l-informazzjoni preskritta, kull pakkett għandu jkollu numru serjali individwali attribwit uffiċjalment li għandu jkun stampat jew ittimbrat b’mod li majitħassarx jew perforat mid-ditta li tistampa l-pakketti; din d-ditta għandha tinformalill-awtorità ta’ ċertifikazzjoni dwar il-kwantitajiet ta’ pakketti maħruġa, inklużi n-numri tas-serje tagħhom;
(e) l-awtorità ta’ ċertifikazzjoni għandha żżomm reġistri tal-kwantitajiet ta’ żerriegħagħalhekk immarkata, inklużi n-numru u l-kontenuti tal-pakketti ta’ kull lott, kif ukollin-numri tas-serje msemmija taħt (d);
(f) ir-reġistri tal-produtturi għandhom ikunu soġġetti għal superviżjoni mill-awtorità ta’ċertifikazzjoni.
Artikolu 2
L-Istati Membri għandhom jinnotifikaw lill-Kummissjoni dwar il-kondizzjonijiet li taħthom huma jagħmlu użu mill-awtorizzazzjoni mogħtija fl-Artikolu 1. Il-Kummissjoni għandha tinforma lill-Istati Membri l-oħra dwar dan.
Artikolu 3
Din id-deċiżjoni hija indirizzata lill-Istati Membri.
Magħmula fi Brussel, fis-17 ta’ Lulju 1980.